כתובה זו היא עדות בפני אלוהים, משפחותינו וחברינו, שבאחד בשבת, ביום השנים-עשר לחודש אלול בשנת חמשת אלפים ושבע מאות ושבעים ושבע לבריאת העולם למנין שאנו מונים כאן בעיר ווינצ'סטר שבמדינת וירג'יניה, הכלה \_\_\_\_\_\_\_\_ והחתן \_\_\_\_\_\_\_\_ ערכו ביניהם ברית הדדית זו כשותפים שווים בנישואין.

אנו מתחיבים להיות חברים מסורים ושותפים שווי ערך בנישואין; לדבר ולהקשיב, לסמוך זה על זו ולהעריך זה את זו, לכבד ולהוקיר את הייחודיות הקיימת בכל אחד מאיתנו, ולהעניק תמיכה, נחמה וכוח האחד לשנייה ברגעי הצער וברגעי השמחה שיזמנו לנו החיים.

נפעל להקמת בית שיהיה מלא חמלה לכל בני האדם, בית שבו נתייחס לחילופי העונות והתקדמותנו בשלבי החיים ביראת כבוד, בהתאם למסורותינו המשותפות; בית שבו ניתן יהיה למצוא בעת הצורך אהבה ושלום, צדקה וחסד, ודמעות של ריפוי ושל שחוק.

אנו מבטיחים לחלוק בינינו את תקוותינו, מחשבותינו ושאיפותינו בעת שניצור לנו חיים משותפים.

נחיה כל יום כאילו היה זה היום הראשון, האחרון, והיחיד שבו נזכה להיות זה עם זו.

באושר נכנסים אנו למחויבות זו ומתחייבים לקבל עלינו אחריות זו.

והכל שריר וקיים.

הכלה \_\_\_\_\_\_\_\_\_\_\_\_\_\_\_

החתן \_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_

עד \_\_\_\_\_\_\_\_\_\_\_\_\_\_\_

נציג רשמי \_\_\_\_\_\_\_\_\_\_\_\_\_\_\_